als_Latn dik_Latn sag_Latn
Se si familjet individualisht zgjedhin për ta organizuar jetën e tyre dhe detyrat e tyre, kjo varet nga vet familjarët. Megjithatë, ne gjejmë mendimin e barazisë dhe vlerës së njëjtë në ligjet dhe të drejtat. Asnjëri që jeton në Norvegji nuk mund t’i shpërfillë këto ligje e rregulla. Këtu përfshihet për shembull ligjin mbi barazinë gjinore, ligjin e martesës dhe ligjin e trashëgimit.
Një nga vlerat më të rëndësishme në shoqërinë norvegjeze është barazvlera mes njerëzve. Sipas kësaj, mendohet se njerëzit kanë vlerë të barabartë, pavarësisht nga gjinia, mosha, niveli i funksionimit, prejardhjes kulturore, etnike apo orientimit seksual. Shoqëria punon për të siguruar mundësi të barabarta për të gjithë, pavarësisht aftësive të tyre. Shembuj të kësaj janë ofertat e ndryshme të shkollës për nxënësit me aftësi të kufizuara dhe ofertat për mësimin e gjuhës norvegjeze për imigrantët, parimi i pagesës së barabartë për punën e njëjtë, etj.
Dekadave të fundit ka ndodhur shumë me barazinë gjinore. Ne kemi përjetuar një ndryshim në qëndrimet ndaj detyrave të burrave dhe grave, si në organet shtetërore, po ashtu në familje dhe në shtëpi.
Në vitet 1970-ta ishte drejtuar shumë e më shumë vëmendja për të drejtat e grave në shoqëri, dhe mundësitë e tyre në arsim dhe vendin e punës në përgjithësi. Punësimi i grave është rritur fuqishëm, dhe sot janë pothuajse aq shumë gra sa edhe burra në punë. Megjithatë, ekzistojnë ende profesione tipike për femra dhe meshkuj, dhe më shumë femra se meshkuj punojnë me kohë të pjesshme. Afërsisht numri është i barabartë i femrave dhe meshkujve që marrin arsimim të lartë sot, por shumica ende zgjedhin tradicionalisht. Femrat arsimohen shpesh brenda profesioneve në kujdes dhe edukim, meshkujt në teknikë dhe shkenca natyrore. Edhe tani femrat përbëjnë 47 për qind të atyre që janë të punësuar, ende dy nga tre udhëheqës në vendet e punës, janë meshkuj.
Në shumicën e familjeve sot, veçanërisht familjet e të rinjve, është e zakonshme për të ndarë detyrat, si punët e shtëpisë e poashtu edhe punën e kujdesit. Por femrat ende kalojnë më shumë kohë në punët e shtëpisë se sa burrat.
als_Latn als_Latn als_Latn als_Latn als_Latn